CELEX: 62011CN0061
Language: sk
Date: 2011-02-10 00:00:00
Title: Vec C-61/11: Návrh na začatie prejudiciálneho konania, ktorý podal Corte di Appello di Trento (Taliansko) 10. februára 2011 — trestné konanie proti El Dridimu Hassenovi alias Karimovi Soufimu

9.4.2011   
            
            
               SK
            
            
               Úradný vestník Európskej únie
            
            
               C 113/8
            
         Návrh na začatie prejudiciálneho konania, ktorý podal Corte di Appello di Trento (Taliansko) 10. februára 2011 — trestné konanie proti El Dridimu Hassenovi alias Karimovi Soufimu
   (Vec C-61/11)
   2011/C 113/16
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte di Appello di Trento
   
      Účastník trestného konania pred vnútroštátnym súdom
   
   El Dridi Hassen alias Karim Soufi
   
      Prejudiciálna otázka
   
   Bránia články 15 a 16 smernice 2008/115/ES (1), vzhľadom na zásadu lojálnej spolupráce a potrebného účinku na dosiahnutie cieľov smernice a na zásadu proporcionality, primeranosti a opodstatnenosti trestu:
   
               1.
            
            
               možnosti, aby sa trestne postihovalo porušenie jedného úseku administratívneho konania o návrate, skôr ako sa toto konanie skončí, pričom sa pri donucovaní použije maximálna prísnosť, ktorá je ešte administratívne možná;
            
         
               2.
            
            
               možnosti, aby sa postihovala trestom odňatia slobody v trvaní až štyri roky len nedostatočná spolupráca dotknutej osoby pri konaní o vyhostení a najmä len v dôsledku nedodržania prvého príkazu na odsun, ktorý vydal orgán verejnej správy?
            
         
      (1)  Ú. v. EÚ L 348, s. 98.